SUID-AFRIKAANSE RADIOLIGA NUUS SONDAG 8 MAART 2015 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deur (naam, roep- 
sein en OTH) 


Die Suid-Afrikaanse Radioliga saai elke Sondag om (8:15 sentraal Afrika tyd in 
Afrikaans en om (08:30 sentraal Afrika tyd in Engels landswyd `n nuusbulletin uit 
op HF sowel as op verskeie BHF- en UHF-herhalers. Vir Echolink-luisteraars 
is daar `n herleiding deur ZSOJPL. `n Potgooi is ook beskikbaar op die Suid- 
Afrikaanse Radioliga se webblad. 


Hierdie oudiobulletin kan van die Suid-Afrikaanse Radioliga se webblad by 
www.sarl.org.za afgelaai word. 'n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e-pos te 
ontvang. 


In die nuus vandag 


AFRIKA ALLE MODUSSE INTERNASIONALE DX KOMPETISIE VOL- 
GENDE NAWEEK 


BHF EN UHF KOMPETISIES BEVORDER AMATEUR RADIO 
5 MHZ AKTIWITEIT NAWEEK 

en 

SARLOHOME BESPREEK DX EN KOMPETISIES 

Bly ingeskakel hiervoor en nog ander interessante nuus. 


** Die Afrika Alle Modusse Internasionale DX kompetisie is nuut op die kom- 
petisie kalender en lok die aandag van die DX gemeenskap. Die kompetisie is 
op die lug vir 24 uur en begin om 12:00 UTC op Saterdag 14 Maart en eindig 
om 12:00 UTC op Sondag 15 Maart. Jy kan gelykgolf, foon en/of RTD op 160, 
80, 40, 20, 15 en 10 meter werk en die uitruiling is `n RS- of RST-verslag gevolg 
deur `n inkrementele reeksnommer wat by 001 begin. Jy kan enige DX entiteit 
werk, maar let daarop dat @SOs met Afrika entiteite 10 punte tel en alle ander 
@SOs 1 punt tel. 


Dit is `n ideale geleentheid om Afrika entiteite vir jou AI Africa-toekenning te 
werk. Lees alles oor die kompetisie op bladsy 50 van die 2015 Blou boek, besoek 
ook www.africadxcontest.org/index.html1 


** Alle BHF en UHF kompetisies het `n gemeenskaplike doel en dit is om 
bestaande afstand rekords te breek, die verbetering van die radio toerusting 
en Yagi antennas aan te moedig, asook om meer te leer oor voortplanting toe- 
stande. Om BHF en UHF kompetisies gereeld dwarsdeur die jaar te doen, 
kan meer aktiwiteit inspireer op die 50, 70, 144, 432 en 1 296 MHz bande op 
beide analoog en digitaal en veral om die jonger geslag aan te moedig om n 
belangstel in VHF aktiwiteit te ontwikkel. Na alles, sal die toekomstige radio 


kommunikasie gekonsentreer word op hierdie frekwensies of hoër en bandwydte 
word `n groter prioriteit. 


Daar is tans drie groot BHEF/UHF kompetisies in Suid-Afrika, hulle is die 
PEARS Nasionale BHF/UHF kompetisie in die somer, gedurende Januarie; die 
Suid-Afrikaanse Radioliga BHF/UHF kompetisies in die herfs, gedurende Maart, 
en weer in die lente, gedurende September, met verskillende voortplanting toes- 
tande gedurende die jaar. Dit word aanbeveel dat BHF amateurs hierdie spesiale 
kompetisies ondersteun, wat kan help om amateur radio wetenskap te bevorder. 
Die volgende Suid-Afrikaanse Radiolisa BHF/UHF kompetisie is geskeduleer 
vir 21 en 22 Maart 2015. Wend asseblief `n poging aan om dit te ondersteun. 


** Die Suid-Afrikaanse Radioliga 5 MHz aktiwiteit naweek sal gehou word op 28 
en 29 Maart. Die eerste tydgleuf is elke dag van 06:00 tot 08:00 Sentraal Afrika 
Tyd met die tweede tydgleuf van 18:00 tot 22:00 Sentraal Afrika Tyd. Dit is `n 
ESB aktiwiteit op 5 260 KH7 en is slegs oop vir Radioliga-lede 


Deelname sertifikate vir die September 2014 5 MHz aktiwiteit naweek word 
verwerk en sal per e-pos gestuur word aan deelnemers. 'n Onlangse rekenaar 
problem het egter die proses vertraag. Gelukkig is harde kopieë van die logstate 
beskikbaar. Die sertifikaat sal per e-pos gestuur word in PDF formaat. 


** Die volgende SARL@Home sal `n aanbieding oor DX en kompetisies wees 
en sal gehou word om 10:00 sentraal Afrika tyd op Saterdag 28 Maart by die 
Nasionale Amateur radiosentrum. Chris Burger, ZS6EZ, gaan die aanbieding 
doen en jou vrae beantwoord. Daar is nie baie mense in die wêreld wat die 
kennis en praktiese ervaring van DX en kompetisies het as wat Chris het nie. 
Om hierdie insiggewende aanbieding te kan by woon, kontak die kantoor op 011 
675 2393 om u bywoning te bevestig of stuur 'n e-pos aan artoday@sarl.org.za 


** Die Suid-Afrikaanse Radioliga OSL-buro hanteer 60 000 kaarte per jaar. OSL 
Bestuurder, Willem Weideman, ZS6X, rapporteer dat die @SL-buro jaarliks 
meer as 60 000 kaartjies hanteer. Die buro is `n gratis diens aan lede, maar 
volume voorwaardes geld. 


Tydens verslagdoening aan die Suid-Afrikaanse Radioliga Raad verlede naweek, 
het hy gesê dat die G@SL-buro `n groot aantal kaarte het vir amateurs wat 
nie lede van die liga is nie. (@SL kaarte kan geëis word deur `n e-pos aan 
zs6wwj@gemail.com te stuur. Hy het gesê dat alhoewel hy e-posse uit gestuur 
het aan die nie-lede vir wie die @SL-buro kaarte hou, was daar min reaksie. 
Die kaarte kan nie onbepaald gestoor word nie, dus het die liga 'n sperdatum 
vir 30 November 2015 waarna onopgeëiste kaartjies oor besluit sal word. Lede 
ontvang kaarte op 'n gereelde basis. 


Jy luister na `n nuusbulletin van die Suid-Afrikaanse Radioliga 


** Aansoek om lidmaatskap van die Suid-Afrikaanse Radioliga is van A 
S Boldireff-Strzeminski, ZS1ADV, and Lambertus Martheuns van Rooyen, 
ZSL1137 ontvang. 


Enige besware teen die aanvaarding van die aansoeke moet die Sekretaris voor 
of op die Dinsdag na hierdie bulletin bereik. Die lidmaatskap van die Suid- 
Afrikaanse Radioliga staan tans op 1 623 lede en 36 geaffilieerde klubs 


** Die Suid-Afrikaanse Radioliga 2015 Blou boek is nou beskikbaar in web- 
formaat by www.zsdbfn.co.za/bluebook.asp. Hierdie is nog net n probeer slag. 


** Om middernag vanaand is die sluitingstyd en datum om jou Hamnet 40 meter 
kompetisie logs in te dien. Stuur jou log aan contest@peham.co.za. 


** Daar sal baie gelykgolf aktiwiteit op die bande volgende naweek wees met die 
RSGB Gemenebes kompetisie. Ook bekend as die BERU kompetisie, dit is op 
die lug vanaf 10:00 UTC op Saterdag 14 Maart tot 10:00 UTC op Sondag 15 
Maart met aktiwiteit op 80, 40, 20, 15 en 10 meter. Jy sal al die inligting vind 
op www.rsgbcc.org/hf/rules/2015/rberu.shtml 


** Die Suid-Afrikaanse Radioliga se BHF/UHF kompetisie is vanaf 10:00 UTC 
op Saterdag 21 Maart tot 10:00 UTC op Sondag 22 Maart 2015 op die lug 
met deelname as `n basisstasie, `n veld-stasie, `n klub/multi-operateur-stasie of 
'n stasie met `n 4 uur beperking. Dit is vir gelykgolf, ESB, FM en digitale 
modusse op 6, 4 en 2 meter, 70- en 23 cm en hoër. Al die inligting is op bladsy 
26 van die 2015 Blou boek beskikbaar by www.zs4bfn.co.za/bluebook.asp. 


** Tn die voortplanting verslag, berig Hannes Coetzee, ZSGBZP, dat die verwagte 
sonaktiwiteitsvlak vlak laag gaan wees. Daar is tans slegs twee sonvlekke sigbaar. 
Die verwagte effektiewe sonvlektelling vir die week is ongeveer 57 vir diegene 
wat hulle eie frekwensie voorspellings wil doen. 


Amateurs kan goeie openinge op die 20 tot 10 m DX bande verwag. Besoek 
gerus die webtuiste spaceweather.sansa.org.za. vir meer inligting. 


** Die nuus span is op soek na vrywilligers wat behulpsaam kan wees met die 
opstel asook opneem van bulletins. Ons ondervind tans `n tekort aan persone 
wat kan help met die Engelse bulletins in besonder. Kontak asseblief vir Dawie, 
ZR6DHG, by zr6dhc@zs6rtb.co.za indien jy kan help in hierdie verband. 


En nou het die dagboek van gebeure 


Vandag is die laaste dag om jou Hamnet 40 meter logstate te kan indien. 14 en 
15 Maart - Afrika Alle Modes Internasionale DXCC kompetisie en die RSGB 
Gemenebes kompetisie 21 en 22 Maart - Suid-Afrikaanse Radioliga BHF/UHF 
kompetisie 28 Maart - SARLGHome oor DX en kompetisies 28 en 29 Maart - 5 
MH aktiwiteit naweek en die C@ WPX ESB kompetisie 9 April - laaste dag om 
vir die Mei RAE te registreer 11 April Opedag vir die 2015 Stars of Sandstone 


Om die nuusbulletin mee af te sluit, net weer 'n terugblik op ons hoof nuusberig. 


Die Afrika Alle Modusse Internasionale DX kompetisie is nuut op die kompetisie 
kalender en lok die aandag van die DX gemeenskap. Die kompetisie is op die 
lug vir 24 uur en begin om 12:00 UTC op Saterdag 14 Maart en eindig om 12:00 
UTC op Sondag 15 Maart. Jy kan gelykgolf, foon en/of RTD op 160, 80, 40, 


20, 15 en 10 meter werk. Dit is `n ideale geleentheid om Afrika entiteite vir jou 
A1 Africa-toekenning te werk. Besoek www.africadxcontest.org/index.html 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radioamateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die news inbox? skakel, nie later nie as 
die Donderdag wat die bulletin datum vooraf gaan. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 4895 kHz plaas. 


Ons ontvang graag jou sein rapporte, kommentaar en voorstelle, stuur 
'n €-pos aan artoday@sarl.org.za. Sentech borg die uitsendings op die 
nie-amateurfrekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Vivian Dold, ZS6VD 
en gelees deUT ....u us ve see wes see eek ak Be Ba Ba Be Ge Ga Gee dad eed 


Die Afrikaanse nuus span groet nou en wens jou 'n mooi week toe. Totsiens 
jy J 


/EX 


